



REFERAT DE APROBARE
la proiectul de hotărâre privind organizarea  apărării împotriva incendiilor a
Comunei Preutești

Potrivit art.1, alin.(1) din Legea nr.307/2006 - Apărarea împotriva incendiilor reprezintă ansamblul integrat de activităţi specifice, măsuri şi sarcini organizatorice, tehnice, operative, cu caracter umanitar şi de informare publică, planificate, organizate şi realizate potrivit prezentei legi, în scopul prevenirii şi reducerii riscurilor de producere a incendiilor şi asigurării intervenţiei operative pentru limitarea şi stingerea incendiilor, în vederea evacuării, salvării şi protecţiei persoanelor periclitate, protejării bunurilor şi mediului împotriva efectelor situaţiilor de urgenţă determinate de incendii. 
În temeiul prevederilor susmenţionate, autorităţiile administraţiei publice locale răspund de aplicarea măsurilor de prevenire şi stingere a incendiilor prin actul normativ amintit, precum şi prin planurile proprii, potrivit domeniului lor de competenţă.
 	Astfel, potrivit art.13, lit. b) din Legea nr.307/2006, pe lângă celelalte autorităţi publice, consiliile locale ale municipiilor emit hotărâri, în condiţiile legii, cu privirela organizarea activităţii de apărare împotriva incendiilor la nivelul unităţii administrativ-teritoriale, analizează anual şi ori de câte ori este nevoie activitatea desfăşurată şi adoptă măsuri pentru îmbunătăţirea acesteia. 
Având în vedere necesitatea protejării populaţiei în situaţii de urgenţă, ca urmare a multiplicării şi diversificării riscurilor de natură nonmilitară, manifestate, în special, în ultimul timp, care pot avea efecte dramatice asupra vieţii şi sănătăţii unui număr mare de persoane şi ţinând seama de cele prezentate mai sus, an inițiat proiectul de hotărâre privind organizarea  apărării împotriva incendiilor a Comunei Preutești pe care îl supun spre dezbatere și aprobare consiliului local.


